*Likumprojekts*

**Grozījumi Maksātnespējas likumā**

Izdarīt Maksātnespējas likumā (Latvijas Vēstnesis, 2010, 124., 170. nr.; 2012, 33. nr.; 2013, 142., 188. nr.; 2014, 204., 257. nr.; 2015, 42. nr.; 2017, 5. nr.; 2018, 119. nr.; 2019, 248.A, 253. nr.; 2020, 110A. nr.) šādus grozījumus:

1. 12.3 pantā:

izteikt pirmo daļu šādā redakcijā:

"(1) Par tiesiskās aizsardzības procesa uzraugošo personu var būt:

1) administrators;

2) zvērināts revidents;

3) rīcībspējīga fiziskā persona, kurai ir tiesības uzturēties un tikt nodarbinātai Latvijā visu tiesiskās aizsardzības procesa norises laiku, uz kuru neattiecas šajā likumā noteiktie ierobežojumi un kura vismaz piecus gadus vienā vai vairākos šā likuma 32. panta pirmajā daļā noteiktajos subjektos ir bijusi:

a) amatpersona vai vadītājs,

b) ekonomists,

c) finansists, grāmatvedis vai cits tamlīdzīgs finanšu jomas speciālists.";

izslēgt trešās daļas 1. punktu;

aizstāt piektajā daļā vārdus "informē kreditorus" ar vārdiem "informē parādnieku vai kreditorus, ja tiesiskās aizsardzības procesa uzraugošā persona iecelta pēc kreditoru pieprasījuma".

2. Izteikt 12.4 panta otrās daļas 3. un 4. punktu šādā redakcijā:

"3) pamatojoties uz parādnieka vai šā likuma 42. panta trešajā daļā noteiktā kreditoru vairākuma pilnvarotā pārstāvja, ja tiesiskās aizsardzības procesa uzraugošā persona iecelta pēc kreditoru pieprasījuma, pieteikumu;

4) pamatojoties uz Maksātnespējas kontroles dienesta pieteikumu, ja:

a) ir konstatēti šā likuma 12.3 panta otrajā un trešajā daļā noteiktie ierobežojumi,

b) tiesiskās aizsardzības procesa uzraugošā persona nepilda Maksātnespējas kontroles dienesta uzlikto tiesisko pienākumu,

c) tiesiskās aizsardzības procesa uzraugošās personas rīcībā Maksātnespējas kontroles dienests ir konstatējis normatīvo aktu pārkāpumus;".

3. Papildināt 12.5 pantu ar sesto daļu šādā redakcijā:

"(6) Ministru kabinets nosaka tiesiskās aizsardzības procesa uzraugošās personas rīcības kodeksu un atlīdzības noteikšanas principus."

4. Izteikt 12.8 panta ceturto daļu šādā redakcijā:

"(4) Tiesiskās aizsardzības procesa uzraugošā persona apdrošina savu civiltiesisko atbildību par iespējamo kaitējumu, ko tā ar savu rīcību var nodarīt parādniekam, kreditoriem vai citām personām tiesiskās aizsardzības procesā."

5. Papildināt 12.9 pantu ar 4. punktu šādā redakcijā:

"4) ja tiesa apmierina pieteikumu un taisa spriedumu par tiesiskās aizsardzības procesa īstenošanu, neieceļot tiesiskās aizsardzības procesa uzraugošo personu tiesiskās aizsardzības procesa pasākumu plāna izpildes uzraudzībai."

6. Papildināt 20. panta pirmo daļu ar 12. punktu šādā redakcijā:

"12) administrators objektīvi nespēj nodrošināt procesa norisi parādnieka lieluma, procesa sarežģītības vai pārrobežu elementa dēļ."

7. Izteikt 35.1 pantu šādā redakcijā:

"**35.1 pants. Tiesiskās aizsardzības procesa uzraugošās personas iecelšana konkrētā tiesiskās aizsardzības procesā**

(1) Tiesiskās aizsardzības procesa uzraugošo personu:

1) ieceļ pēc tiesiskās aizsardzības procesa lietas ierosināšanas līdz tiesiskās aizsardzības procesa pieteikuma izskatīšanai;

2) ieceļ tiesiskās aizsardzības procesa pasākumu plāna izpildes uzraudzībai, ja parādnieks lūdz apstiprināt tiesiskās aizsardzības procesa pasākumu plānu šā likuma 42. panta 3.1 daļā noteiktajā kārtībā;

3) var iecelt tiesiskās aizsardzības procesa pasākumu plāna izpildes uzraudzībai, ja to lūdz šā likuma 42. panta trešajā daļā noteiktais kreditoru vairākums.

(2) Tiesiskās aizsardzības procesa uzraugošās personas kandidātu iesaka:

1) parādnieks – šā panta pirmās daļas 1. un 2. punktā noteiktajos gadījumos, par to vienojoties ar tiesiskās aizsardzības procesa uzraugošās personas kandidātu;

2) šā likuma 42. panta trešajā daļā noteiktais kreditoru vairākums – šā panta pirmās daļas 3. punktā noteiktajā gadījumā, par to vienojoties ar tiesiskās aizsardzības procesa uzraugošās personas kandidātu un parādnieku.

(3) Tiesiskās aizsardzības procesa uzraugošajai personai ir tiesības jebkurā brīdī atkāpties no konkrētā tiesiskās aizsardzības procesa. Pieteikumu par atkāpšanos no konkrētā tiesiskās aizsardzības procesa tiesiskās aizsardzības procesa uzraugošā persona iesniedz tiesā, kurā ierosināta attiecīgā tiesiskās aizsardzības procesa lieta, vienlaikus paziņojot parādniekam un kreditoriem.

(4) Ja tiesiskās aizsardzības procesa uzraugošā persona ir iesniegusi tiesā pieteikumu par atkāpšanos no konkrētā tiesiskās aizsardzības procesa, jaunu tiesiskās aizsardzības procesa uzraugošās personas kandidātu, ievērojot šā panta pirmajā un otrajā daļā noteikto, tiesai iesaka parādnieks vai šā likuma 42. panta trešajā daļā noteiktais kreditoru vairākums, par to vienojoties ar tiesiskās aizsardzības procesa uzraugošo personu un parādnieku. Pieteikumu jauna tiesiskās aizsardzības procesa uzraugošās personas kandidāta apstiprināšanai konkrētā tiesiskās aizsardzības procesā 15 dienu laikā no dienas, kad tiesā iesniegts pieteikums par tiesiskās aizsardzības procesa uzraugošās personas atkāpšanos, tiesā iesniedz parādnieks vai šā likuma 42. panta trešajā daļā noteiktā kreditoru vairākuma pilnvarotais pārstāvis.

(5) Ievērojot šā panta pirmajā un otrajā daļā noteikto, parādniekam vai šā likuma 42. panta trešajā daļā noteiktajam kreditoru vairākumam ir tiesības mainīt tiesiskās aizsardzības procesa uzraugošo personu. Jaunu tiesiskās aizsardzības procesa uzraugošās personas kandidātu, ievērojot šā panta pirmajā daļā noteikto, tiesai iesaka parādnieks vai šā likuma 42. panta trešajā daļā noteiktais kreditoru vairākums, par to vienojoties ar tiesiskās aizsardzības procesa uzraugošās personas kandidātu un parādnieku. Pieteikumu par jauna tiesiskās aizsardzības procesa uzraugošās personas kandidāta apstiprināšanu un esošās tiesiskās aizsardzības procesa uzraugošās personas atcelšanu tiesā iesniedz parādnieks vai šā likuma 42. panta trešajā daļā noteiktā kreditoru vairākuma pilnvarotais pārstāvis.

(6) Ja šajā pantā noteiktajā gadījumā, kad tiesiskās aizsardzības procesa uzraugošo personu iesaka šā likuma 42. panta trešajā daļā noteiktais kreditoru vairākums, netiek panākta vienošanās par tiesiskās aizsardzības procesa uzraugošās personas kandidātu, to konkrētā tiesiskās aizsardzības procesā izvēlas un ieceļ tiesa no šā likuma 42. panta trešajā daļā noteiktā kreditoru vairākuma izvirzītajiem tiesiskās aizsardzības procesa uzraugošās personas kandidātiem."

8. Papildināt 36. panta pirmās daļas 6. punktu pēc vārdiem "identifikācijas numurs" ar vārdiem "ja attiecināms".

9. 37. pantā:

papildināt pirmās daļas 1. punktu pēc vārdiem "noteiktajā kārtībā" ar vārdiem "izņemot lietās par darba samaksas piedziņu un citiem darbinieku prasījumiem, kas izriet no darba tiesiskajām attiecībām vai ir ar tām saistīti";

papildināt pirmo daļu ar 9. punktu šādā redakcijā:

"9) kreditori un citi piegādātāji vai pakalpojumu sniedzēji nedrīkst izvairīties no izpildāmu līgumu izpildes vai tos izbeigt, paātrināt vai citādi pārveidot parādniekam nelabvēlīgā veidā, izmantojot līguma klauzulu, kurā paredzēti šādi pasākumi, kas izriet no vai ir saistīti ar tiesiskās aizsardzības procesa lietas ierosināšanu.";

papildināt pantu ar 1.1 un 1.2 daļu šādā redakcijā:

"(11) Šā panta pirmās daļas 1., 2., 4., 5., 6., 7., 8. un 9. punktā noteiktās sekas ir spēkā divus mēnešus no tiesiskās aizsardzības procesa lietas ierosināšanas.

(12) Šā panta 1.1 daļā noteikto termiņu ar tiesas lēmumu var pagarināt uz laiku līdz sešiem mēnešiem no tiesas lēmuma par tiesiskās aizsardzības procesa lietas ierosināšanu, ja tam piekrīt šā likuma 42. panta trešajā daļā noteiktais kreditoru vairākums, pamatojoties uz parādnieka motivētu pieteikumu, kurā atspoguļots tiesiskās aizsardzības procesa pasākumu plāna izstrādē un tā saskaņošanā panāktais progress, kā arī skaidroti pagarināšanas pamatotības pieņēmumi. Par tiesiskās aizsardzības procesa lietas ierosināšanas seku pagarināšanas faktu un to termiņu parādnieks nekavējoties informē uzraugošo personu un kreditorus.";

papildināt trešo daļu pēc vārdiem "tiesas ceļā" ar vārdiem "un, ja attiecināms, darbinieku pārstāvi";

papildināt pantu ar piekto, sesto un septīto daļu šādā redakcijā:

"(5) Šā panta pirmās daļas 1., 2., 4., 5., 6., 7., 8. un 9. punktā noteiktās sekas var atcelt ar tiesas lēmumu šādos gadījumos:

1) ja šā panta pirmās daļas 1., 2., 4., 5., 6., 7., 8. un 9. punktā noteiktās sekas vairs neatbilst mērķim atbalstīt tiesiskās aizsardzības procesa pasākumu plāna apspriešanu, piemēram, ja kļūst acīmredzams, ka šā likuma 42. panta trešajā daļā noteiktais kreditoru vairākums neatbalsta apspriešanas turpināšanu, pamatojoties uz parādnieka, tiesiskās aizsardzības procesa uzraugošās personas vai kreditora motivētu pieteikumu;

2) ja šā panta pirmās daļas 1., 2., 4., 5., 6., 7., 8. un 9. punktā noteiktās sekas ir vai būtu netaisnīgi nelabvēlīgi ietekmējušas vienu vai vairākus kreditorus vai vienu vai vairākas kreditoru grupas, pamatojoties uz parādnieka, tiesiskās aizsardzības procesa uzraugošās personas vai kreditora motivētu pieteikumu;

3) ja šā panta pirmās daļas 1., 2., 4., 5., 6., 7., 8. un 9. punktā noteiktās sekas var noslēgties ar kreditora maksātnespēju, pamatojoties uz parādnieka, tiesiskās aizsardzības procesa uzraugošās personas vai kreditora motivētu pieteikumu;

4) citos gadījumos, pamatojoties uz parādnieka vai tiesiskās aizsardzības procesa uzraugošās personas pieteikumu.

(6) Šā panta piektajā daļā noteiktā atcelšana, ievērojot pieteikumā norādīto, ir vispārēja, aptverot visus kreditorus, vai ierobežota, to attiecinot uz vienu vai vairākiem atsevišķiem kreditoriem vai kreditoru grupām.

(7) Parādnieks, saskaņojot ar tiesiskās aizsardzības procesa uzraugošo personu, ir tiesīgs piesaistīt pagaidu finansējumu jeb finansējumu, kas ietver vismaz finansiālu palīdzību tiesiskās aizsardzības procesa lietas ierosināšanas seku laikā, un kura ir pienācīga un nepieciešama uzreiz, lai parādnieka uzņēmums varētu turpināt darboties vai lai tiktu saglabāta vai palielināta šī uzņēmuma vērtība."

10. Papildināt likumu ar 37.1 pantu šādā redakcijā:

"**37.1 pants. Tiesiskās aizsardzības procesa uzraugošās personas darbības pēc tiesiskās aizsardzības procesa lietas ierosināšanas**

(1) Pēc tiesiskās aizsardzības procesa lietas ierosināšanas tiesiskās aizsardzības procesa uzraugošā persona sniedz atbalstu parādniekam tiesiskās aizsardzības procesa pasākumu plāna izstrādē un saskaņošanā.

(2) Tiesiskās aizsardzības procesa uzraugošā persona:

1) uzrauga parādnieka rīcību kārtējo saistību izpildē;

2) pieprasa un saņem no parādnieka visas ziņas par tiesiskās aizsardzības procesa pasākumu plāna izstrādes un saskaņošanas norisi un saimniecisko darbību;

3) izskata kreditoru iesniegtās sūdzības.

(3) Tiesiskās aizsardzības procesa uzraugošajai personai ir šādas tiesības:

1) pieprasīt un saņemt no parādnieka un viņa pārstāvjiem tiesiskās aizsardzības procesā nepieciešamo informāciju;

2) pieprasīt un saņemt no citām kompetentām personām un institūcijām to rīcībā esošo informāciju, kas saistīta ar tiesiskās aizsardzības procesa norisi;

3) iepazīties ar parādnieka finansiālo stāvokli un visiem dokumentiem, kā arī pieprasīt un saņemt visus dokumentus;

4) elektroniskā veidā iesniegt Maksātnespējas kontroles dienestam ziņas par savu izglītību un kvalifikāciju publiskošanai tīmekļvietnē. Ziņu iesniedzējs nodrošina, lai publicēšanai iesniegtās ziņas būtu sagatavotas atbilstoši normatīvajos aktos noteiktajām dokumentu noformēšanas prasībām un atbilstu valsts noslēpuma, ierobežotas pieejamības informācijas, kā arī fizisko personu datu aizsardzības prasībām.

(4) Tiesiskās aizsardzības procesa uzraugošajai personai, attiecībā uz kuru tiek veiktas šā likuma 174.2 panta pirmās daļas 9. punktā noteiktās procesuālās darbības, ir šādas tiesības:

1) būt klāt procesuālo darbību izpildes laikā, izteikt piezīmes un lūgumus;

2) ierosināt, lai sniedzamajai informācijai vai kādai tās daļai nosaka ierobežotas pieejamības informācijas statusu;

3) iepazīties ar procesuālās darbības protokolu un tam pievienotajiem dokumentiem, ieteikt labojumus un papildinājumus;

4) mēneša laikā pēc šā likuma 174.3 pantā noteiktā procesuālās darbības protokola parakstīšanas iesniegt sūdzību Maksātnespējas kontroles dienesta direktoram par Maksātnespējas kontroles dienesta amatpersonas rīcību.

(5) Tiesiskās aizsardzības procesa uzraugošajai personai ir šādi pienākumi:

1) piedalīties tiesas sēdēs tiesiskās aizsardzības procesa lietās;

2) sniegt informāciju par tiesiskās aizsardzības procesa norisi tiesai, kreditoriem, Maksātnespējas kontroles dienestam un citām normatīvajos aktos noteiktajām personām un institūcijām;

3) piecu dienu laikā paziņot atbildīgajai iestādei, kas kārto maksātnespējas reģistru, un kreditoriem par norādītās kontaktinformācijas maiņu;

4) sadarboties ar pilnvarotām personām un institūcijām, kurām saskaņā ar citu valstu normatīvajiem aktiem ir tiesības īstenot savas pilnvaras tiesiskās aizsardzības procesā;

5) sniegt tiesībaizsardzības institūcijām ziņojumus un materiālus par tiesiskās aizsardzības procesā atklātajiem faktiem, kuri var būt par pamatu kriminālprocesa uzsākšanai;

6) sagatavot parādnieka saimnieciskās darbības novērtējumu, ja nepieciešams;

7) Civilprocesa likumā noteiktajos gadījumos sagatavot parādnieka saimnieciskās darbības novērtējumu, ja iesniegta apelācijas sūdzība par tiesiskās aizsardzības procesa apmierināšanu un tiesiskās aizsardzības procesa īstenošanai nav iecelta tiesiskās aizsardzības procesa uzraugošā persona."

11. 38. pantā:

papildināt pantu ar 4.1 daļu šādā redakcijā:

"(41) Tiesiskās aizsardzības procesā piemērojamās metodes, kas paredz vismaz 25 % darbaspēka atlaišanu, ir piemērojamas, ja tam piekrīt darbinieku pārstāvis.";

papildināt pantu ar devīto un desmito daļu daļu šādā redakcijā:

"(9) Šā panta otrajā daļā noteikto proporcionalitātes principu var neattiecināt uz mazajiem piegādātājiem vai parādnieka saimnieciskajai darbībai stratēģiski nozīmīgiem kreditoriem. Šādā gadījumā tiesiskās aizsardzības procesa uzraugošā persona savā atzinumā papildus sniedz izvērtējumu par attiecīgo kreditoru nozīmīgumu un neaizvietojamību.

(10) Ja, piemērojot šā panta astotajā vai devītajā daļā noteikto, uz attiecīgo kreditoru pilnībā netiek attiecinātas tiesiskās aizsardzības procesā piemērojamās metodes, tad attiecīgajam kreditoram nav piemērojams kreditora statuss."

12. 40. pantā:

izteikt otro daļu šādā redakcijā:

"(2) Tiesiskās aizsardzības procesa pasākumu plāns ir izstrādājams un saskaņojams ne vēlāk kā divu mēnešu laikā no dienas, kad pagājis šā likuma 37. panta 1.1 vai, ja attiecināms, 1.2 daļā noteiktais termiņš. Ja šā likuma 37. panta pirmās daļas 1., 2., 4., 5., 6., 7., 8. un 9. punktā noteiktās sekas tiek atceltas attiecībā uz visiem kreditoriem, tad tiesiskās aizsardzības procesa pasākumu plāns ir izstrādājams un saskaņojams ne vēlāk kā divu mēnešu laikā no minēto seku atcelšanas dienas. Ja parādniekam tiesiskās aizsardzības procesa pasākumu plāna īstenošanai nepieciešams saņemt nodokļu administrācijas piekrišanu, tiesiskās aizsardzības procesa pasākumu plāns ar nodokļu administrāciju saskaņojams nodokļu normatīvajos aktos noteiktajā kārtībā.";

aizstāt ceturtās daļas 1. punktā vārdus "likuma "Par uzņēmumu ienākuma nodokli"" ar vārdiem "Uzņēmumu ienākuma nodokļa likuma";

papildināt ceturtās daļas 10. punktu pēc vārda "personu" ar vārdiem "ja tāda tiks iecelta";

aizstāt ceturtās daļas 12. punktā vārdus un skaitli "ja ir panākta šā likuma 35.1 pantā noteiktā vienošanās" ar vārdiem un skaitli "ja attiecināms un ievērojot šā likuma 35.1 pantā noteikto";

papildināt ceturtās daļas 12.1 punktu pēc vārda "personas" ar vārdiem "ja tādu būs nepieciešams iecelt";

aizstāt ceturtās daļas 13. punktā vārdus "tās parādnieka ieķīlātās mantas sarakstu" ar vārdiem "parādnieka visas mantas sarakstu, tajā skaitā to vērtību, atsevišķi norādot tās parādnieka ieķīlātās mantas sarakstu";

izteikt ceturtās daļas 15. punktu šādā redakcijā:

"15) pamatojumu tam, ka ir ievērots kreditoru interešu ievērošanas kritērijs jeb ka tiesiskās aizsardzības procesa pasākumu plānu nesaskaņojušo kreditoru ieguvums, īstenojot tiesiskās aizsardzības procesu, ir vismaz tikpat liels kā gadījumā, ja minētā plāna apstiprināšanas brīdī parādniekam tiktu pasludināts maksātnespējas process, vai gadījumā, ja tiktu piemērots nākamais labākais alternatīvais scenārijs, ja netiktu īstenots tiesiskās aizsardzības process;";

papildināt ceturto daļu ar 15.1, 15.2, 15.3 un 15.4 punktu šādā redakcijā:

"151) parādnieka ekonomiskās situācijas un darbinieku stāvokļa, piemēram, darbinieku samazināšanas, ja tāda paredzēta, apjomu un kārtību aprakstu un parādnieka grūtību cēloņu un apmēra aprakstu;

152) darbinieku pārstāvju informēšanas un uzklausīšanas kārtību;

153) ja attiecināms, informāciju par jaunu finansējumu jeb finansējumu, kas nepieciešams tiesiskās aizsardzības procesa pasākumu plāna īstenošanai, tajā skaitā norādot iemeslus tā nepieciešamībai;

154) pamatojumu, kurā skaidrots, kāpēc ir saprātīgas izredzes ar tiesiskās aizsardzības procesa pasākumu plānu novērst parādnieka maksātnespēju un nodrošināt uzņēmuma pastāvētspēju, tostarp izklāstot priekšnosacījumus, kas vajadzīgi, lai plāns būtu sekmīgs;";

papildināt sesto daļu ar 6. un 7. punktu šādā redakcijā:

"6) uzraugošās personas atzinumu par tiesiskās aizsardzības procesa pasākumu plāna atbilstību šā likuma prasībām, tajā skaitā tā izpildes un tiesiskās aizsardzības procesa mērķa sasniegšanas iespējamību;

7) ja kreditoru iebildumi norāda uz tiesiskās aizsardzības procesa pasākumu plāna neatbilstību šā panta ceturtās daļas 15. punktam, tiesiskās aizsardzības procesa uzraugošās personas sagatavotu parādnieka saimnieciskās darbības novērtējumu."

13. Papildināt 42. pantu ar 3.1 daļu šādā redakcijā:

"(31) Ja tiesiskās aizsardzības procesa pasākumu plāns nav saskaņots, ievērojot šā panta trešajā daļā noteikto, parādnieks var lūgt tiesu apstiprināt tiesiskās aizsardzības procesa pasākumu plānu pārkategoriju piespiedu piemērošanas ceļā, ja izpildās visi šādi kritēriji:

1) tiesiskās aizsardzības procesa pasākumu plāns ir izstrādāts atbilstoši šā likuma 40. pantam un tas saskaņā ar šā panta pirmajā daļā noteikto ir nodots saskaņošanai visiem kreditoriem;

2) tiesiskās aizsardzības procesa pasākumu plānu ir apstiprinājusi vismaz viena kreditoru grupa, izņemot tāda, kura pēc parādnieka kā darbību turpinoša uzņēmuma vērtēšanas vai parādnieka maksātnespējas procesa gadījumā nesaņemtu nekādu maksājumu vai nesaglabātu nekādu dalību;

3) tiesiskās aizsardzības procesa pasākumu plāns nodrošina, lai nepiekrītošā kreditoru grupa būtu vismaz tikpat labvēlīgā situācijā kā piekrītošā kreditoru grupa;

4) neviena kreditoru grupa nevar saņemt vai paturēt vairāk par tās prasījumu vai dalības pilnu apjomu."

14. 43. pantā:

izteikt pirmo daļu šādā redakcijā:

"(1) Pirms tiesiskās aizsardzības procesa pasākumu plāna nodošanas kreditoriem un iesniegšanas apstiprināšanai tiesā atzinumu par šo plānu sniedz tiesiskās aizsardzības procesa uzraugošā persona.";

aizstāt 1.1 daļā vārdus "parādniekam nodod vienlaikus ar tā iesniegšanu tiesā" ar vārdiem "nodod parādniekam, iesniegšanai tiesā";

papildināt otrās daļas otro teikumu pēc vārdiem "vai sagatavotais plāns" ar vārdiem "ir izpildāms un vai tas".

15. Papildināt 45. panta trešo daļu pēc vārdiem "pasākumu plānā" ar vārdiem "kā tāda, kura ir nepieciešama tiesiskās aizsardzības procesa pasākumu plāna īstenošanai".

16. Papildināt 46. panta ceturto daļu pēc vārda "persona" ar vārdiem "ja tāda iecelta".

17. Papildināt 47. pantu pēc vārda "personas" ar vārdiem "ja tāda iecelta".

18. Papildināt 48. panta pirmo daļu ar teikumu šādā redakcijā:

"Tiesiskās aizsardzības procesa īstenošanas termiņu var noteikt ilgāku, bet ne ilgāku par četriem gadiem, nepieciešamību skaidrojot tiesiskās aizsardzības procesa pasākumu plānā."

19. 49. pantā:

papildināt otro daļu pēc vārda "personu" ar vārdiem "ja tāda iecelta";

izteikt trešo daļu šādā redakcijā:

"(3) Parādniekam tiesiskās aizsardzības procesā ir pienākums:

1) pildīt tiesiskās aizsardzības procesa pasākumu plānu;

2) visu peļņu novirzīt tiesiskās aizsardzības procesa īstenošanai;

3) segt tiesiskās aizsardzības procesa izmaksas;

4) ne retāk kā reizi mēnesī rakstveidā ziņot tiesiskās aizsardzības procesa uzraugošajai personai vai kreditoriem, ja tiesiskās aizsardzības procesa uzraugošā persona nav iecelta, par tiesiskās aizsardzības procesa pasākumu plāna izpildi;

5) pēc tiesiskās aizsardzības procesa uzraugošās personas, ja tāda iecelta, pieprasījuma nekavējoties rakstveidā sniegt viņam visas ziņas par tiesiskās aizsardzības procesa pasākumu plāna īstenošanu un nodrošināt iespēju klātienē pārbaudīt parādnieka saimniecisko darbību un dokumentus;

6) ja tiesiskās aizsardzības procesā nav iecelta tiesiskās aizsardzības procesa uzraugošā persona, pēc kreditora pieprasījuma sniegt viņam visas ziņas par tiesiskās aizsardzības procesa pasākumu plāna īstenošanu;

7) nekavējoties ziņot tiesiskās aizsardzības procesa uzraugošajai personai, ja tāda iecelta, par jebkādiem apstākļiem, kuru dēļ parādnieks nespēs pildīt tiesiskās aizsardzības procesa pasākumu plānu;

8) paziņot tiesiskās aizsardzības procesa uzraugošajai personai, ja tāda iecelta, par savas juridiskās adreses maiņu un jebkurām citām izmaiņām, kas ierakstāmas publiskajos reģistros;

9) ja tiesiskās aizsardzības procesā nav iecelta tiesiskās aizsardzības procesa uzraugošā persona, paziņot kreditoriem un tiesai par savas juridiskās adreses maiņu;

10) ziņot tiesiskās aizsardzības procesa uzraugošajai personai, ja tāda iecelta, par katru būtisku notikumu parādnieka darbībā;

11) ja tiesiskās aizsardzības procesā nav iecelta tiesiskās aizsardzības procesa uzraugošā persona, piecu dienu laikā pēc tam, kad pasludināts nolēmums par tiesiskās aizsardzības procesa īstenošanu, iesniegt atbildīgajai iestādei, kas kārto maksātnespējas reģistru, apstiprinātu tiesiskās aizsardzības procesa pasākumu plānu;

12) ja tiesiskās aizsardzības procesā nav iecelta tiesiskās aizsardzības procesa uzraugošā persona, piecu dienu laikā pēc tam, kad pieņemts tiesas lēmums par tiesiskās aizsardzības procesa pasākumu plāna grozījumu apstiprināšanu, iesniegt atbildīgajai iestādei, kas kārto maksātnespējas reģistru, tiesas apstiprinātus tiesiskās aizsardzības procesa pasākumu plāna grozījumus."

20. 50. pantā:

papildināt panta nosaukumu pēc vārda "personas" ar vārdiem "ja tāda iecelta";

papildināt trešās daļas 4. punktu pēc vārda "tīmekļvietnē" ar vārdiem un skaitļiem "izņemot, ja attiecīgajā tiesiskās aizsardzības procesā jau ir sniegtas šādas ziņas, pamatojoties uz šā likuma 37.1 panta ceturtās daļas 4. punktu".

21. Papildināt 51. panta trešās daļas ievaddaļu pēc vārda "personai" ar vārdiem "ja tāda iecelta".

22. Papildināt 53. panta pirmās daļas 3. punktu ar vārdiem un skaitli "ja šā likuma 42. panta trešajā daļā noteiktais kreditoru vairākums ir pieprasījis tiesiskās aizsardzības procesa uzraugošās personas iecelšanu".

23. Izteikt 54. panta pirmo daļu šādā redakcijā:

"(1) Tiesiskās aizsardzības procesa uzraugošo personu ārpustiesas tiesiskās aizsardzības procesā ieceļ tiesa saskaņā ar:

1) parādnieka ieteikumu, ja parādnieks lūdz apstiprināt ārpustiesas tiesiskās aizsardzības procesa pasākumu plānu šā likuma 42. panta 3.1 daļā noteiktajā kārtībā;

2) šā likuma 42. panta trešajā daļā noteiktā kreditoru vairākuma, tiesiskās aizsardzības procesa uzraugošās personas un parādnieka vienošanos, ja šā likuma 42. panta trešajā daļā noteiktais kreditoru vairākums ir pieprasījis tiesiskās aizsardzības procesa uzraugošās personas iecelšanu."

24. Papildināt 58. panta pirmo daļu ar 2.1 punktu šādā redakcijā:

"21) ja attiecināms, parādnieka – individuālā komersanta vai zemnieku vai zvejnieku saimniecības – attiecīgās fiziskās personas vārds, uzvārds un personas kods;".

25. 60. pantā:

papildināt pirmo daļu ar 2.1 punktu šādā redakcijā:

"21) parādnieks - individuālais komersants un zemnieku vai zvejnieku saimniecība-, ja pastāv šā likuma 57. panta pirmās daļas 9. punktā minētā juridiskās personas maksātnespējas procesa pazīme;";

papildināt pantu ar 3.1 daļu šādā redakcijā:

"(31) Parādniekam – individuālajam komersantam un zemnieku vai zvejnieku saimniecībai – ir pienākums nekavējoties iesniegt fiziskās personas maksātnespējas procesa pieteikumu šā likuma D sadaļā noteiktajā kārtībā, ja pastāv kāda no šā likuma 57. panta pirmās daļas 5. vai 6. punktā minētajām juridiskās personas maksātnespējas procesa pazīmēm."

26. Papildināt 63. pantu ar sesto daļu šādā redakcijā:

"(6) Parādnieka – individuālā komersanta vai zemnieku vai zvejnieku saimniecības dalībnieka vai dibinātāja, juridiskās personas maksātnespējas process tiek attiecināts arī uz attiecīgo fizisko personu."

27. Papildināt 96. pantu ar ceturto un piekto daļu šādā redakcijā:

"(4) Šā panta pirmajā daļā noteiktajos termiņos neieskaita laiku, kad attiecībā uz parādnieku bija ierosināta tiesiskās aizsardzības procesa lieta.

(5) Administrators nav tiesīgs celt tiesā prasību par tādu tiesiskās aizsardzības procesa lietas ietvaros veikta darījuma atzīšanu par spēkā neesošu, kas attiecas uz pagaidu finansējumu, jaunu finansējumu vai citiem ar tiesiskās aizsardzības procesu saistītiem darījumiem, tikai tādēļ, ka attiecīgais darījums kaitējis kreditoru kopuma interesēm, taču ir tiesīgs celt tiesā prasību, ja konstatējams cits pamats darījuma atzīšanai par spēkā neesošu."

28. Papildināt 101. pantu ar 1.1 daļu šādā redakcijā:

"(11) Administrators nav tiesīgs vienpusēji atkāpties no tiesiskās aizsardzības procesa lietas ietvaros slēgta un neizpildīta vai daļēji izpildīta līguma, tikai tādēļ, ka attiecīgais līgums kaitējis kreditoru kopuma interesēm, taču ir tiesīgs vienpusēji atkāpties no tiesiskās aizsardzības procesa lietas ietvaros slēgta un neizpildīta vai daļēji izpildīta līguma, ja konstatējams cits pamats vienpusēji atkāpties no tā."

29. Aizstāt 121. panta pirmajā daļā vārdu "nodaļā" ar vārdu "likumā".

30. Izteikt 123. pantu šādā redakcijā:

"**123. pants. Tiesības izmantot fiziskās personas maksātnespējas procesu**

(1) Fiziskajai personai, kas ir bijusi komplementārs personālsabiedrībā, kurai ir izbeigts juridiskās personas maksātnespējas process, ir tiesības vērsties tiesā ar pieteikumu par fiziskās personas maksātnespējas procesu.

(2) Fiziskajai personai, kurai kā individuālajam komersantam ir izbeidzams juridiskās personas maksātnespējas process, kā arī fiziskajai personai, kas ir bijusi dibinātājs vai dalībnieks zemnieku vai zvejnieku saimniecībā, kurai ir izbeidzams juridiskās personas maksātnespējas process, ir tiesības vienlaikus ar administratora pieteikumu par juridiskās personas maksātnespējas procesa izbeigšanu lūgt tiesu pasludināt fiziskās personas maksātnespējas procesu, nepiemērojot bankrota procedūru. Šādā gadījumā pieteikumam pievienojams saistību dzēšanas plāns, kas izstrādāts atbilstoši šā likuma 154., 155. un 156. pantam."

31. Izteikt 127. panta trešo daļu šādā redakcijā:

"(3) Fiziskās personas maksātnespējas process ir piemērojams arī individuālajiem komersantiem un zemnieku un zvejnieku saimniecības dalībniekiem vai dibinātājiem, izņemot gadījumus, kad pasludināms maksātnespējas process pēc kreditora pieteikuma vai ir iestājies kāds no šā likuma 51. panta otrajā, trešajā vai piektajā daļā minētajiem gadījumiem."

32. Izteikt 130. panta 2. punktu šādā redakcijā:

"2) kura saukta pie kriminālatbildības par Krimināllikuma 210. pantā noteiktā noziedzīgā nodarījuma izdarīšanu;".

33. 132. panta pirmajā daļā:

papildināt daļu ar 1.1 punktu šādā redakcijā:

"11) ja attiecināms, parādnieka, kurš vienlaikus ir individuālais komersants vai zemnieku un zvejnieku saimniecības dalībnieks vai dibinātājs, firma (nosaukums) un reģistrācijas numurs;";

papildināt daļu ar 8.1 punktu šādā redakcijā:

"81) ja tas ir attiecināms, datums, kad pieņemts tiesas lēmums, ar ko atceļ fiziskās personas atbrīvošanu no parādsaistībām;".

34. Papildināt 134. pantu ar sesto daļu šādā redakcijā:

"(6) Parādnieka, kurš vienlaikus ir individuālais komersants vai zemnieku vai zvejnieku saimniecības dalībnieks vai dibinātājs, fiziskās personas maksātnespējas procesa bankrota procedūra tiek attiecināta arī uz attiecīgo individuālo komersantu vai zemnieku vai zvejnieku saimniecību."

35. Papildināt 149. pantu ar astoto daļu šādā redakcijā:

"(8) Ja parādnieks vienlaikus ir individuālais komersants vai zemnieku vai zvejnieku saimniecības dalībnieks vai dibinātājs, administrators attiecībā uz individuālo komersantu vai zvejnieku vai zvejnieku saimniecību veic šā likuma 120. pantā noteiktās darbības."

36. 153. pantā:

izslēgt 1. punktu;

papildināt pantu ar otro daļu šādā redakcijā:

"(2) Saistību dzēšanas procedūru var nepiemērot vai pārtraukt, ja parādnieks pēdējo triju gadu laikā pirms fiziskās personas maksātnespējas procesa pasludināšanas vai maksātnespējas procesa laikā ir slēdzis darījumus, kuru rezultātā kļuvis maksātnespējīgs vai radījis zaudējumus kreditoriem, turklāt viņš apzinājās vai viņam vajadzēja apzināties, ka šādu darījumu slēgšana var novest līdz maksātnespējai vai zaudējumu radīšanai kreditoriem.";

uzskatīt līdzšinējo tekstu par panta pirmo daļu.

37. Papildināt 154. panta otro daļu ar 8. punktu šādā redakcijā:

"8) kārtība, kādā tiks izmaksātas tās summas, kas nesasniedz piecus procentus no kreditoriem, kuri savus prasījumus ir iesnieguši šā likuma 141. panta pirmajā daļā noteiktajā kārtībā, izmaksājamo summu apmēra."

38. 164. pantā:

aizstāt pirmajā daļā vārdus "atlikušās minētajā plānā norādītās šīs personas saistības" ar vārdiem "parādnieka saistības, izņemot šā panta ceturtajā daļā noteiktās saistības";

papildināt otro daļu pēc vārdiem "noteiktās darbības" ar vārdiem un skaitli "būtiskā apmērā, kā arī, ja fiziskās personas saistību dzēšanas plāns ir ticis pagarināts šā panta 2.1 daļā noteiktajā kārtībā un parādnieks nav veicis tajā noteiktās darbības";

papildināt pantu ar 2.1 daļu šādā redakcijā:

"(21) Ja parādnieks nav veicis fiziskās personas saistību dzēšanas plānā noteiktās darbības nebūtiskā apmērā, tiesa vienu reizi pagarina tā darbību par vienu gadu. Šādā gadījumā tiek saglabāti fiziskās personas saistību dzēšanas plānā ietvertie nosacījumi tos attiecinot uz pagarināto termiņu, vienlaikus nepārsniedzot fiziskās personas maksātnespējas procesā kreditoru prasījumu atzīto apmēru, un parādniekam papildus ir pienākums veikt iepriekš neizpildītās darbības.";

aizstāt trešajā daļā vārdus "no atlikušajām saistībām, kas norādītas fiziskās personas saistību dzēšanas plānā" ar vārdiem "no saistībām".

39. Papildināt XXVII nodaļu ar 165.1 un 165.2 pantu šādā redakcijā:

"**165.1 pants. Parādnieka atbrīvošanas no saistībām atcelšana**

(1) Parādnieka atbrīvošanas no saistībām atcelšana ir pieļaujama vienu gadu pēc dienas, kad tiesa lēmusi par fiziskās personas maksātnespējas procesa izbeigšanu.

(2) Parādniekam ir pienākums nekavējoties iesniegt pieteikumu par atbrīvošanas no saistībām atcelšanu, ja parādnieka rīcībā, laimējot loterijā, saņemot mantojumu vai dāvinājumu vai citu apsvērumu dēļ, ir finanšu līdzekļi dzēsto saistību apmērā.

(3) Kreditors vai cita persona, kuras likumiskās tiesības ir aizskartas, šā panta pirmajā daļā noteiktajā termiņā var iesniegt tiesā pieteikumu par fiziskās personas atbrīvošanas no parādsaistībām atcelšanu šādos gadījumos:

1) šā likuma 130. panta 1., 2. un 4. punktā, 153. panta pirmās daļas 2. punktā un otrajā daļā noteiktajos gadījumos, ja tos objektīvi nevarēja konstatēt fiziskās personas maksātnespējas procesa ietvaros;

2) šā panta otrajā daļā noteiktajā gadījumā.

(4) Pieteikumu par parādnieka atbrīvošanas no saistībām atcelšanu tiesa izskata Civilprocesa likumā noteiktajā kārtībā.

**165.2 pants. Sekas, kas rodas, atceļot parādnieka atbrīvošanu no saistībām**

Ja parādnieka atbrīvošanu no saistībām atceļ, tiek atjaunotas visas saistības, kas bija spēkā pirms tiesas lēmuma par fiziskās personas maksātnespējas procesa izbeigšanu. Fiziskās personas maksātnespējas process netiek atjaunots."

40. Izteikt 166. pantu šādā redakcijā:

"**166. pants. Tiesiskās aizsardzības procesa uzraugošās personas atlīdzība tiesiskās aizsardzības procesā un ārpustiesas tiesiskās aizsardzības procesā**

(1) Par tiesiskās aizsardzības procesa uzraugošās personas atlīdzības apmēru un tās segšanas kārtību tiesiskās aizsardzības procesā vai ārpustiesas tiesiskās aizsardzības procesā parādnieks, ja tiesiskās aizsardzības procesa uzraugošā persona ieceļama tiesiskās aizsardzības procesa pasākumu plāna izstrādei un saskaņošanai ar kreditoriem vai tiesiskās aizsardzības procesa pasākumu plāna īstenošanas uzraudzībai, ja parādnieks lūdz apstiprināt tiesiskās aizsardzības procesa pasākumu plānu šā likuma 42. panta 3.1 daļā noteiktajā kārtībā, rakstveidā vienojas ar tiesiskās aizsardzības procesa uzraugošo personu un norāda to tiesiskās aizsardzības procesa pasākumu plānā.

(2) Ja tiesiskās aizsardzības procesa uzraugošās personas iecelšana tiek pieprasīta citos, šā panta pirmajā daļā neminētajos gadījumos, šā likuma 42. panta trešajā daļā noteiktais kreditoru vairākums rakstveidā vienojas ar tiesiskās aizsardzības procesa uzraugošo personu par tiesiskās aizsardzības procesa uzraugošās personas atlīdzības apmēru un tās segšanas kārtību tiesiskās aizsardzības procesā vai ārpustiesas tiesiskās aizsardzības procesā un norāda to tiesiskās aizsardzības procesa pasākumu plānā.

(3) Tiesiskās aizsardzības procesa uzraugošās personas atlīdzību par pienākumu veikšanu tiesiskās aizsardzības procesā vai ārpustiesas tiesiskās aizsardzības procesā maksā:

1) parādnieks, ja tiesiskās aizsardzības procesa uzraugošā persona ieceļama tiesiskās aizsardzības procesa pasākumu plāna izstrādei un saskaņošanai ar kreditoriem vai tiesiskās aizsardzības procesa pasākumu plāna īstenošanas uzraudzībai, ja parādnieks lūdz apstiprināt tiesiskās aizsardzības procesa pasākumu plānu šā likuma 42. panta 3.1 daļā noteiktajā kārtībā,

2) šā likuma 42. panta trešajā daļā noteiktais kreditoru vairākums, kas ir atbalstījis tiesiskās aizsardzības procesa pasākumu plānu, proporcionāli katra kreditora prasījuma apmēram, ja vien starp kreditoriem nav panākta cita vienošanās, ja tiesiskās aizsardzības procesa uzraugošās personas iecelšanu pieprasījis šā likuma 42. panta trešajā daļā noteiktais kreditoru vairākums.

(4) Šā panta otrā daļa un trešās daļas 2. punkts nav piemērojams attiecībā uz nodokļu administrāciju."

41. Papildināt 174.2 panta pirmās daļas 7. punktu pēc vārda "uzlikt" ar vārdiem "tiesiskās aizsardzības procesa uzraugošajai personai vai".

42. Papildināt pārejas noteikumus ar 71. un 72. punktu šādā redakcijā:

"71. Visi šā likuma grozījumi, kas stājas spēkā 2021. gada 17. jūlijā, attiecināmi uz tiesiskās aizsardzības procesiem, juridiskās personas maksātnespējas procesiem un fiziskās personas maksātnespējas procesiem, kas uzsākti sākot ar 2021. gada 17. jūliju.

72. Ministru kabinets līdz 2021. gada 31. decembrim izdod šā likuma 12.5 panta sestajā daļā paredzētos Ministru kabineta noteikumus."

43. Papildināt likumu ar informatīvu atsauci uz Eiropas Savienības direktīvu šādā redakcijā:

"**Informatīva atsauce uz Eiropas Savienības direktīvu**

Likumā iekļautas tiesību normas, kas izriet no Eiropas Parlamenta un Padomes 2019. gada 20. jūnija direktīvas (ES) 2019/1023 par preventīvās pārstrukturēšanas regulējumu, parādsaistību dzēšanu un diskvalifikāciju un ar pārstrukturēšanu, maksātnespēju un parādsaistību dzēšanu saistīto procedūru efektivitātes palielināšanas pasākumiem un ar ko groza Direktīvu (ES) 2017/1132 (Direktīva par pārstrukturēšanu un maksātnespēju)."

Likums stājas spēkā 2021. gada 17. jūlijā.

Ministru prezidenta biedrs,

tieslietu ministrs Jānis Bordāns

Iesniedzējs:

Tieslietu ministrijas valsts sekretārs Raivis Kronbergs